चीन हादरनि उहान सहरनि बेदर बाजारनिफ्राय उजिखांबोनाय क’रना जिउसाया आथिखालाव सुबुं समाजआव मोनसे गिख्रंथाव थासारि लाबोदों। बिनि गुबै लैखोनफोरा जाबाय गुजुनाय, ग’गा मोन्नाय, लोमजानाय, खर’ सानाय आरो गोबानाय। समाजारि जानथाय Social Distencing खौ मानिना सोलिनायानो क’रना जिउसानि जिनज्रिखौ बसनायनि गोरलैसिन राहा। क’रना जिउसानिफ्राय रैखाथि मोन्नो थाखाय जेब्लाबो खुगायाव मास्क गान्नांगौ। आखायखौ साबोनजों गले-गले सुबाय थानांगौ । आरो सोरखारा होनाय आयेन आब्रुथिखौ मानिनानै सोलिबाब्लानो क’रना जिउसानिफ्राय उदां जानो हायो। क’रना जिउसानि साग्लोबनायनिफ्राय रैखाथि मोन्नो थाखाय जेब्लाबो सोरखारा होनाय आयेन आब्रुथिखौ मानिनानै सोलिनांगौ।